CELEX: 62009TN0359
Language: fi
Date: 2009-09-14 00:00:00
Title: Asia T-359/09: Kanne 14.9.2009 — Jurašinovič v. neuvosto

7.11.2009   
            
            
               FI
            
            
               Euroopan unionin virallinen lehti
            
            
               C 267/80
            
         Kanne 14.9.2009 — Jurašinovič v. neuvosto
   (Asia T-359/09)
   2009/C 267/142
   Oikeudenkäyntikieli: ranska
   
      Asianosaiset
   
   
      Kantaja: Ivan Jurašinovič (Angers, Ranska) (edustaja: asianajaja A. Beguin)
   
      Vastaaja: Euroopan unionin neuvosto
   
      Vaatimukset
   
   
               —
            
            
               Kantaja vaatii 17.6.2009 tehdyn nimenomaisen päätöksen ja siitä johtuvan implisiittisen päätöksen kumoamista, jolla kantajalta evättiin oikeus saada tutustua seuraaviin asiakirjoihin:
               
                           —
                        
                        
                           Kroatiassa, Kninin alueella toimivien Euroopan unionin tarkkailijoiden selonteot, jotka koskevat ajanjaksoa 1.8.–31.8.1995
                        
                     
                           —
                        
                        
                           ”ECMM RC Knin Log Reports” asiakirjat
                        
                     
         
               —
            
            
               Euroopan unionin neuvoston pääsihteeristö on velvoitettava antamaan kantajalle oikeus tutustua vaatimuksen kohteena oleviin asiakirjoihin sähköisessä muodossa
            
         
               —
            
            
               Euroopan unionin neuvoston on velvoitettava suorittamaan kantajalle 2 000 euroa (veroton määrä) tai 2 392 euroa (verollinen määrä) korvauksena oikeudenkäynnistä aihetuvista kuluista Euroopan keskuspankin kannekirjelmän vastaanottamispäivänä ilmoittaman korkotason mukaisine korkoineen
            
         
      Oikeudelliset perusteet ja pääasialliset perustelut
   
   Kantaja vaatii kanteellaan 17.6.2009 tehdyn nimenomaisen päätöksen ja siitä johtuvan implisiittisen neuvoston päätöksen kumoamista, jolla häneltä evättiin oikeus tutustua Kroatiassa, Kninin alueella toimivien Euroopan unionin tarkkailijoiden selontekoihin, jotka koskevat ajanjaksoa 1.8–31.8.1995, ja ”ECMM RC Knin Log Reports” asiakirjoihin.
   Kanteensa tueksi kantaja vetoaa kahteen kanneperusteeseen:
   
               —
            
            
               kyse ei ole Euroopan parlamentin, neuvoston ja komission asiakirjojen saamisesta yleisön tutustuttavaksi annetun Euroopan parlamentin ja neuvoston asetuksen N:o 1049/2991 4 artiklan 1 kohdan a alakohdassa tarkoitetusta yleisen edun suojan loukkauksesta kansainvälisten suhteiden osalta, koska
               
                           —
                        
                        
                           vaatimuksen kohteena oleviin asiakirjoihin ei ole sovellettava erityistä suojaa koskevaa poikkeusta
                        
                     
                           —
                        
                        
                           vaikka poikkeuksellista suojaa sovellettaisiinkin, puolet asetuksen N:o 1049/2991 4 artiklan 7 kohdassa tarkoitetusta määräajasta on jo kulunut, mitä voidaan pitää perusteena oikeudelle saada tutustua vaatimuksen kohteena oleviin asiakirjoihin
                        
                     
                           —
                        
                        
                           koska kyseessä olevia asiakirjoja ei ole suojattu, ne eivät kuulu asetuksen N:o 1049/2991 9 artiklassa tarkoitettuihin arkaluontoisten asiakirjojen ryhmään
                        
                     
         
               —
            
            
               asiassa ei ole kyse asetuksen N:o 1049/2991 4 artiklan 2 kohdassa tarkoitetusta tuomioistuinkäsittelyn ja oikeudellisen neuvonannon suojan loukkaamisesta, koska:
               
                           —
                        
                        
                           tämä poikkeus koskee Euroopan unionin ja sen jäsenvaltioiden tuomioistuinmenettelyjen suojaa, kun taas tässä asiassa neuvosto on perustellut päätöksensä evätä tietojensaantioikeuden oikeudenkäyntimenettelyllä, joka on vireillä entisen Jugoslavian kansainvälisessä rikostuomioistuimessa
                        
                     
                           —
                        
                        
                           vaatimuksen kohteena olevat asiakirjat on jo toimitettu entisen Jugoslavian kansainvälisessä rikostuomioistuimessa käytävän Gotovinan oikeudenkäynnin asianosaisille, mitä voidaan pitää perusteena myös kantajan oikeudelle saada tutustua niihin
                        
                     
                           —
                        
                        
                           neuvoston tehtävänä ei ole valvoa entisen Jugoslavian kansainvälisessä rikostuomioistuimessa käytävien oikeudenkäyntien kulun asianmukaisuutta
                        
                     
                           —
                        
                        
                           erittäin tärkeä yleinen etu oikeuttaa ilmaisemaan vaatimuksen kohteena olevien asiakirjojen sisältämät tiedot.